ช็อก สาวโดนฉลามขย้ำแขนขาด พยายามกลับขึ้นเรือ โดนอีกตัวกัดซ้ำ ดับสลด
(ภาพประกอบ: ฉลาม),สาวอเมริกันเคราะห์ร้าย โดนฉลาม 2 ตัวขย้ำ เสียชีวิตสลด ขณะลงดำน้ำแบบสน็อกเกิล ที่บาฮามาส พ่อแม่สุดเศร้า เล่านาทีเห็นฉลามทำร้ายลูกต่อหน้าต่อตา ดับคาอ้อมแขน,เมื่อ 8 ส.ค.62 เว็บไซต์ ,มิร์เรอร์ ,รายงานเกิดเหตุการณ์สะเทือนใจ จอร์แดน ลินด์ซีย์ วัย 21 ปี สาวชาวอเมริกัน จากรัฐแคลิฟอร์เนีย ถูกฝูงฉลามรุมทำร้าย กัดแขนขาจนเสียชีวิตสลด ขณะที่จอร์แดนและครอบครัวพ่อ-แม่ พากันไปเที่ยววันหยุด ที่บาฮามาส ประเทศหมู่เกาะในมหาสมุทรแอตแลนติก ทางตะวันออกของรัฐฟลอริดา,จอร์แดนได้ลงดำน้ำแบบสน็อกเกิลในทะเลใกล้กับเกาะโรส แต่แล้วเกิดเหตุไม่คาดคิด เมื่อมีฝูงฉลามว่ายมาอย่างช้าๆ และล้อมจอร์แดนเอาไว้ โดยฉลามตัวแรก ได้พุ่งเข้าขย้ำแขนขวาของจอร์แดนจนขาดทันที ขณะนางแคมี ผู้เป็นแม่ ซึ่งดำน้ำแบบสน็อกเกิลกับลูกด้วย ต้องกรีดร้องออกมาด้วยความตกใจสุดขีด ที่เห็นลูกสาวกำลังโดนฉลามล้อมเอาไว้ แต่ก็ไม่อาจช่วยเหลือลูกสาวได้,ไมเคิล ลินด์ซีย์ พ่อของจอร์แดน เล่าถึงนาทีสยองที่เกิดขึ้นในรายการ Good Morning America ว่า เขาและภรรยาเห็นลูกสาวของตนเองโดนฉลามทำร้ายแบบต่อหน้าต่อตา โดยฉลามตัวแรก ได้ขย้ำแขนข้างขวาของจอร์แดนจนขาดเกือบหมด และลูกได้แต่พยายามประคองร่างว่ายน้ำด้วยแขนที่เหลืออีกข้างกลับขึ้นเรือ โดยแคมี ภรรยาของเขาได้รีบว่ายเข้าไปหาลูก และตะโกนว่า จอร์แดนว่ายมาหาแม่ ก่อนจะสังเกตเห็นว่าแขนขวาของลูกถูกฉลามขย้ำขาดไปแล้ว,ไมเคิล เล่าว่า วินาทีนั้น จอร์แดน ได้บอกกับนางแคมีว่า แม่ มีฉลามอีกตัวกำลังมา จากนั้นฉลามตัวที่สองก็ปรี่เข้ามาทำร้าย ขย้ำ กัดขาส่วนล่างของจอร์แดน โดยนางแคมีพยายามที่จะต่อยไล่ให้ฉลามไปจากลูกสาว ก่อนที่เธอพยายามจะดึงร่างลูกสาวขึ้นจากน้ำทะเล ว่ายไปยังโขดหินใกล้ที่สุด และเธอกับลูกสาวรอเรือลำหนึ่งให้มารับกลับเข้าฝั่ง,ไมเคิล ซึ่งไม่ได้ลงไปในทะเลดำน้ำกับภรรยาและลูก บอกว่า แคมี ภรรยาได้เฝ้าดูวินาทีสุดท้าย ลูกสาว จากไป เสียชีวิตในอ้อมแขนของเธอด้วยความเสียใจอย่างที่สุด เธอได้จูบลาลูกที่บริเวณหน้าผาก และบอกว่า แล้วพบกันใหม่นะลูก, จอร์แดน โดยไมเคิล ซึ่งเสียใจอย่างหนักบอกว่า เขาร้องไห้ทุกคืน นับตั้งแต่เกิดโศกนาฏกรรมกับลูกสาว,ด้านตำรวจที่บาฮามาส กล่าวว่า แพทย์ที่โรงพยาบาล ในกรุงแนสซอ เมืองหลวงของบาฮามาส ได้แจ้งว่า จอร์แดน เสียชีวิต จากการถูกฉลามทำร้าย เมื่อ 26 มิถุนายน ที่ผ่านมา ขณะที่เจซ ฮอลตัน แพทย์หญิงชาวอเมริกันจากรัฐเทกซัส ซึ่งอยู่บนเรือท่องเที่ยวลำเดียวกับครอบครัวของจอร์แดน ได้ถ่ายรูปฉลาม หลังทำร้ายจอร์แดนไว้ได้ โดยเจซ เล่าว่า ระหว่างนั่งเรือเที่ยว ทางไกด์ ได้นำนักท่องเที่ยวมายังบริเวณนี้เพื่อให้นักท่องเที่ยวดำน้ำ และหลังจากนั้นจะพาไปดูหมูป่า ซึ่งอยู่อีกด้านของเกาะ ทว่าได้เกิดเหตุร้ายกับจอร์แดนอย่างไม่คาดคิด,Cr ภาพ : Facebook
สาวอเมริกันเคราะห์ร้าย โดนฉลาม 2 ตัวขย้ำ เสียชีวิตสลด ขณะลงดำน้ำแบบสน็อกเกิล ที่บาฮามาส พ่อแม่สุดเศร้า เล่านาทีเห็นฉลามทำร้ายลูกต่อหน้าต่อตา ดับคาอ้อมแขน
ฉลามกัดคนตาย,บาฮามาส,ฉลามกัดสาวมะกัน,ฉลามกัดสาวอเมริกัน,ฉลามกัดคน,ฉลามทำร้ายคน